PIME 2015. Beszámoló

A 27. ENS (European Nuclear Society/ Európai Nukleáris Társaság) szervezésében megrendezésre kerülő PIME konferencia két munkanapból és egy nap szakmai kirándulásból állt. A regisztráció és a résztvevők köszöntése március 01-én délután zajlott, március 02-03-án került sor a plenáris és szekcióülésekre, március 04-én pedig lehetőség nyílt technikai, szakmai látogatásokra. Március 2-án megrendezésre került a WIN GLOBAL éves gyűlése.

A nukleáris kommunikációs rendezvényen 20 ország 96 szakembere vett részt. Olyan országok is képviseltették magukat, ahol még atomerőművek nem üzemelnek, de építésüket tervezik (Nigéria, Egyesült Arab Emírségek).

Március 01.: A regisztrációt követően került sor a megnyitóra.

Konferencia első napja (március 02.)

A PIME által a nukleáris iparág számára 2005-ben alapított Award for Communications Excellence (Díj a kommunikációs kiválóságért) díjra az idén is lehetett pályázni.

A pályázók rövid előadások keretében ismertették a kommunikációs pályamunkáikat, melyekre az első naptól kezdve lehetett szavazni.

A benevezett pályamunkák a következők voltak:

1. EDF

Az EDF pályamunkáját a francia Karen Daifuku mutatta be, melynek fő jellemvonása az volt, hogy az oktatást hogyan lehet ötvözni a szórakoztatással. Ez a kommunikációs kampány remekül példázza, hogy hogyan lehet oktató, interaktív módszerrel ismertetni az atomenergiával kapcsolatos kérdéseket, kihívásokat valamint az új nukleáris létesítmények előnyeit. Mindehhez egy társasjátékot fejlesztettek ki, melynek használatával ismertetik, hogyan kell sikeresen irányítani egy új létesítési folyamatot. A játék folyamán világosan és hatékonyan megfogható a kampány fő üzenete. Ez magába foglalja az érintettek még aktívabb bevonását a vitába, azért, hogy növeljék a tudatosságot és az új nukleáris létesítmények iránti elfogadás mértékét. Ezen túlmenően ez a társasjáték a vezetőségnek is szól, akik esetleg nem járatosak az élvonalbeli kommunikációban.

1. ENRESA

Ha egy atomerőmű már nem üzemel, az messze nem azt jelenti, hogy az élettartama véget ért. Ez a fő üzenete a spanyol Jose Cabrera Atomerőmű látogató központjának pályamunkájából. A pályamunka azt hangsúlyozta, hogy a leszerelés szerves részét képezi egy atomerőmű élettartamának és a leszerelési szakasz egy hosszú távú folyamat, mely több speciális szakértelmet igényel, ezáltal az atomerőmű a helyi közösség társadalmi-gazdasági életében központi szerepet játszik továbbra is. Továbbá segítséget nyújt a radioaktív anyagok és berendezések szétszerelésével kapcsolatos aggodalmak eloszlatásához is. A kampány a közönség széles rétegét megcélozva a kommunikációs eszközök széles körét alkalmazza, köztük a virtuális valóság kapcsolatot, audio-vizuális elemeket, csoportos foglalkozásokat, széleskörű sajtónyilvánosságot, stb. A pályamű olyan témát érintett, amely általában nem gyakran kerül szóba.

1. Slovenské Elektárne

A mohi atomerőmű mutatta be a következő pályaművet, mely tulajdonképpen az erőmű látogató központjáról szólt. A látogató központ nem csak egy központ, hanem szinte egy nukleáris múzeum is, amely bemutatja a nukleáris energia történetét a „Nagy Bumm”-tól kezdve a 21. századig. Átfogó és lenyűgöző elbeszélésen keresztül mutatják be, hogy a nukleáris energia hogyan töltött be a múltban és fog betölteni a jövőben is központi szerepet az emberiség történetében. A fő üzenet az, hogy ez egy soha véget nem érő utazás, vagy a tudás új dimenziója. A látogatók a legkorszerűbb interaktív oktató-szórakoztató eszközökkel elégíthetik ki tudásszomjukat.

1. TEPCO

A japán pályamű azt mutatta be, hogy hogyan használják fel a kommunikációt a japán állampolgárok nukleáris energia iránti bizalmának visszaszerzéséhez. Ez különösen nagy kihívást jelent a fukushimai baleset bekövetkezte után. A kampány fő üzenete szerint nagyobb támogatást igényel az átláthatóság és nyitottság, a tanulságok levonása a múltbeli hibákból, a hatékony információszerzés, a megelőző magatartás, az alázatosság és az érdekelt felekkel folyatatott párbeszéd, amely a siker elérésének legfőbb eszköze. Ezekkel az eszközökkel és egy átfogó kommunikációs szemlélettel visszaállítható a japán nukleáris iparba vetett bizalom és hit. Ennek eléréséhez jelentős kulturális változtatás szükséges. A kampány egyik fontos alkotóeleme a belső kommunikáció erősítése – a TEPCO alkalmazottaknak szükségük van a belső morál és a hitük helyreállítására, valamint az atomenergiával kapcsolatban a nagyköveti szerepüket újra fel kell építeni. További célkitűzés még a nagyobb nemzetközi közösségek jó gyakorlatának megismerése és hasznosítása. A kommunikációs eszközök széles körét, különösen a média és a közösségi portálok erejét arra használják, hogy közvetítsék a főbb üzeneteket és kedvezően befolyásolják a közvéleményt. Ennek érdekében minden követ megmozgatnak.

Plenáris előadás 1:

Előadó: Anke Laarhuis, Buro Blink kommunikációs munkatársa, Hollandia

Az előadás címe: A kommunikációs üzenetek hatékonyságának növelése a kreatív, üzenet fogadóra orientált technikák által.

Urenco Ltd. a Buro Blink kommunikációs irodát alkalmazza a kommunikációs fejlesztési projektek megvalósítására. Az Urenco Ltd. többek között izotopok gyártásával foglakozik, ebben a témában megbízták a Buro Blink-t, amely egy komplex Urenco Izotopia projektet dolgoztak ki a gyerekek részére. Anke Laarhuis az előadásában bemutatta a projektet. A projekt lényege a kommunikáció új oszlopokra helyezése. Nem úgy kell kommunikálni, hogy a kommunikátor elmondja a mondanivalója a „mit akarok mondani” célra fókuszálva, hanem „úgy mondom, ahogy a hallgatóm hallani akarja”. Első ízben meg kell vizsgálni a cél közönség jellemét, kulturális szintjét, szociális státuszát, és ezen tények tudatában alakítani, formázni a kommunikálni való üzenetet. A kommunikációt szociális érzékenységgel kell végezni. Az Urenco Izotopia jó példa az új kommunikációs elv megvalósítására. A projekt célja- az iskolás gyerekek ismertetése az izotópok rendeltetésével, alkalmazási területekkel, esetleges alkalmazási ártalmakkal és védekezési módokkal. Az izotopokról is lehet úgy beszélni és magyarázni, hogy a gyerekek is megértsék. A projekt nagy sikernek örvend a célközösségnél - a gyerekeknél.

Plenáris előadás 2:

Az előadó: Miel Van Opstal, Wavelab, Belgium

Az előadás címe: Kommunikáció vizuális tartalommal

Az előadó marketinggel foglalkozik, szakterülete a mobil szociális és digitális stratégiák kidolgozása az adatalapú megközelítés segítségével.

Az előadás lényege: a kommunikációs munkatársak célközössége - a társadalom szereplői az életük minden harmadik percét on-line kapcsolatban töltik, meg kell találni a célközösséget éppen ott, ahol ez jelen van. Az empirikus tapasztalat azt bizonyítja, hogy átlagban az elhangzott üzenetek 20%-a rögződik az emberek agyában, ezzel szemben a vizualizáció által raktározott információ akár 80 %-a is megmarad a célközösség memóriájában. A célközösség jelen van a szociális hálókban, közben szívesen megnéz rövid videókat, ezekből vizualizál, ebből kifolyólag a videós anyagok segítségével hatékony üzenetet lehet megfogalmazni.

1. Workshop 1: Kommunikálás kisfilmek felhasználásával

Moderátor: Miel Van Opstal – Belgium

A moderátor különböző technikákat mutatott be arra vonatkozóan, hogy hogyan tudunk kisfilmek segítségével hatékonyan kommunikálni a célközönség felé.

Felhívta a figyelmet arra, hogy a filmek ne legyenek 2-3 percnél hosszabbak, hanem inkább rövidebbek. A kisfilmek készítésénél figyelembe veendő szempont például, hogy az aláfestő zene a történet kiforrásával párhuzamosan váljon egyre dinamikusabbá. Továbbá úgy kell megválasztani a kisfilm készítésekor a stílust, hogy el kell döntenünk, hogy mit szeretnénk elérni: nevelni, hirdetni vagy esetleg visszajelzést kapni. Fontos szempont még, hogy a kisfilmek készítésénél kerülni kell a szükségtelen információkat. Javasolt a kisfilmeket egy saját, a kommunikáció céljára létrehozott honlapon közzétenni, nem pedig a közösségi portálokon (Facebook, Youtube). A közösségi portálokat is lehet megfelelően használni, de csak abból a célból javasolt, hogy ha valaki rákeres az interneten egy szóra (pl. nukleáris energia), akkor az érdeklődőt egy link segítségével átirányítsa a saját weboldalra, ahol kommunikációs kapcsolat hozható létre vele. Számolni kell azzal is, hogy a hozzászólások (kommentek) szintén nagy befolyásoló erővel bírnak. A felhasználók több mint 88 %-át befolyásolják más felhasználók hozzászólásai. Érdekes volt a moderátor azon megállapítása, hogy a munkahelyen mindenkinek szüksége van időnként szünetre a napi tevékenysége során. Véleménye szerint 1 óra = 50 perc + a szünet. A szünet alatt az emberek nem a hivatalos dolgokkal foglalkoznak, hanem kikapcsolódásként könnyedebb témákat keresnek. Ezekre a területekre kell figyelni és foglalkozni velük, mivel itt lehet célzottan felkelteni az emberek figyelmét. A közösségi portálok használatakor nagy figyelmet kell fordítani arra, hogy a fontos információt az első bekezdés tartalmazza, mivel a legtöbb felhasználó általában nem görgeti lejjebb a szöveget ha a téma nem keltette fel az érdeklődését már az első mondat során.

1. Workshop 2: Az üzenet fogadóra orientált kommunikáció

A workshop moderátora: Anke Laarhuis, Buro Blink kommunikációs munkatársa, Hollandia

A workshop célja- a „mit akarok mondani” –tól az „úgy mondom, ahogy a hallgatóm hallani akarja”-ig folyamat módszertana, gyakorlati alkalmazása. Gyakorlati foglalkozás a fent leírt plenáris előadásban elhangzottak begyakorlására. Ahogy, hogy jobban megértsük a célközösséget, első sorban ismerni kell a jellemzőit, jellemvonásait. Sok ember típus létezik, első lépésben az embereket tipizálni és csoportokra osztani kell. A következő szociális embercsoportokat, embertípusokat sikerült azonosítania a módszer létrehozóinak: mindennapi ember, tanuló, egyensúlyozó, légvárépítő, sikeres, egyezményes, felfedező. A módszer következő lépése- azonosítani a minden csoportra jelelemző embervonásait, lényeges motivációs indíttatási tényezőit. Például az egyezményes embertípusra jellemző az erős ragaszkodás a múlthoz, nosztalgia a múlt iránt, konzervativizmus, folytonos ellenállás a változásoknak, béke és nyugalom szeretete, a tradíciók tisztelete és követése. A motivációs mozgatójuk a túlélés. Nyilván való, hogy erre az embertípusra külön kell alakítani a kommunikációs üzenetet, így csoportokra osztva próbáltuk kidolgozni a kommunikációs üzenetek tartalma. Amennyiben a célunk és feladatunk a nukleáris energia popularizálása az egyezményes embertípus számára, annak megfelelően kell alakítani az üzenetet. Például mondani nekik, hogy a földben rejlők energiahordozók készlete véges, az emberiség túléléséhez szükséges energiát muszáj az atomenergiával kielégíteni, hogy jelenleg nincs más alternatíva, így támaszkodva az egyezményes embertípus túlélési ösztönére sikeres üzenetet lehet megfogalmazni.

2015 évi WiN Global Executive & Board Értekezletek

Idő: 2015.03.02. 09:00-13:30

I. Jelenlévők:

|  |  |  |
| --- | --- | --- |
| Szervezet | Név | WiN Pozíció |
| Kína | Zhang Zhang | Helyettesíti Lu Ma |
| Magyarország | Ludmilla Kiss Zoltánné | Executive & Board |
| NAÜ | Eva Gyane | Executive & Board |
| Gabriele Voigt | Board |
| Korea | Se-Moon Park | President |
| Szlovákia | Zuzana Andrlova | Helyettesíti Mariana Mancikova |
| Dél-Afrika | Margaret Mkhosi | Executive & Board |
| Svédország | Olga Ernandes | Executive & Board |
| Svájc | Helena Loner | Board |
| Nagy-Britannia | Melissa Denecke | Executive & Board |
| WNA | Gabrielle Flannery | Titkárság & Board |

A megbeszélésen megfigyelőként részt vett Anna Kolarova és Marianna Petrasova, WiN Szlovákia. Larisa Dubska, WiN Csehország elnöke szintén részt vett a megbeszélés Board részén.

II. Emlékeztető

A megbeszélés első, Igazgatósági részén az igazgatóság jelenlévő tagjai a következő témákról hallgatták meg az Elnök beszámolóját:

WiN Global taglétszám alakulása

|  |  |  |  |
| --- | --- | --- | --- |
|  | 2014  (Februárig) | 2015  (Februárig) | Növekedés |
| Taglétszám | 4346 | 4764 | 418 |
| Ország/Régió/Nemzetközi | 103 | 107 | 4 |

WiN Global vezetése:

Igazgatóság

Elnök Se-Moon Park (Korea, 2016-ig)

Alelnök Dominique Mouillot (Franciaország, 2016-ig)

Titkárság Gabrielle Flannery (WNA)

Tagok: Jasmin Craufurd-Hill (Australia, 2016)

Margarida Hamada (Brazil, 2020)

Colleen Sidford (Canada, 2018)

Anne-Marie Birac (France, 2018)

Ludmilla Kiss Zoltánné (Hungary, 2018)

Eva Gyane (IAEA, 2018)

Yoko Kobayashi (Japan, 2020)

Margaret Mkhosi (South Africa, 2020)

Maria Isabel Gomez-Bernal (Spain, 2016)

Olga Ernandes (Sweden, 2019)

Jessie Chiu (Taiwan, 2016)

Melissa Denecke (UK, 2020)

Marilyn Kray (USA, 2020)

Döntöttünk, hogy amennyiben az Igazgatóság tagja 2 éves időszak alatt nem vesz részt személyesen legalább egy ülésen, akkor az igazgatósági tagságát megszüntetjük. Eddig csak Colleen Sidford, kanadai WiN-es tagsága került veszélybe.

Elnökség (Board) taglistája és új tagok jóváhagyása megtörtént.

Új elnökségi tagok: JinSil Seong (WiN Korea Vice-President)

Joanne Lackenby (Australia)

Jelenlegi Elnökség taglistája

|  |  |  |  |  |
| --- | --- | --- | --- | --- |
|  | Szervezet | Alapítva | Elnök | WiN pozíció |
| 1 | Europe (Reg.) | 2010 | Dominique Mouillot | Vice President/  Exec.Board |
| 2 | Australia | 2003 | Jasmin Craufurd-Hill | Executive Board  Joanne Lackenby: Board |
| 3 | Bulgaria | 1993 | Radka Ivanova | Board |
| 4 | Brazil | 1996 | Nélida del Maestro | Board |
| 5 | Canada | 2004 | Colleen Sidford | Executive Board  Joy Shikaze: Board |
| 6 | China | 2007 | Lu Ma | Board |
| 7 | Czech Republic | 1994 | Larisa Dubska | Board |
| 8 | Finland | 1993 | Anna-Maria Länsimies | Chapter Contact  Käthe Sarparanta: Board |
| 9 | France | 1993 | Dominique Mouillot | Vice President/  Exec.Board |
| 10 | Germany | 2008 | Jutta Jené | Board |
| 11 | Hungary | 1992 | Agota Hanti | Chapter Contact  Ludmilla Zoltanne:  Executive Board |
| 12 | IAEA | 1998 | Eva Gyane | Executive Board  Gabriele Voigt: Board |
| 13 | Indonesia | 1996 | Tri Murni Soedyartomo | Board |
| 14 | Japan | 2000 | Reiko Nunome | Board |
| 15 | Korea | 2000 | Rena Lee | JinSil Seong: Board  Se-Moon Park: Board |
| 16 | Malaysia | 2014 | Noor Khairullah | Board |
| 17 | Pakistan | 1999 | Khalida Gill | Board |
| 18 | Poland | 2012 | Grazyna Zakrzewska | Board |
| 19 | Romania | 2011 | Mihaela Stiopol | Board |
| 20 | Slovakia | 1997 | Mariana Mančiková | Board |
| 21 | Slovenia | 2003 | Nadja Zeleznik | Board |
| 22 | South Africa | 2003 | Margaret Mkhosi | Executive Board |
| 23 | Spain | 1995 | Maribel Gómez Bernal | Executive Board |
| 24 | Sweden | 1993 | Ida Lindberg | Board |
| 25 | Switzerland | 1995 | Helena Loner | Board  Irene Aegerter: Board |
| 26 | Taiwan | 1994 | Shung-Hwei Fan | Chapter Contact |
| 27 | Turkey | 2000 | B. Gül Göktepe | Board |
| 28 | UAE | 2014 | Hasna Al Blooshi | Board |
| 29 | UK | 2013 | Miranda Kirschel | Board |
| 30 | USA | 1999 | Carol Berrigan | Board  Cheryl Boggess: Board |
|  | WNA |  | Gabrielle Flannery | Board |

|  |  |  |  |  |
| --- | --- | --- | --- | --- |
|  | Várható/inaktív szervezetek listája | Alapítva | Elnök/Kapcsolattartó | WiN pozíció |
| 1 | Belgium(Chap) | 1995 | Former:Cécile Bruwier | Inactive |
| 2 | Russia(Chap) | 1993 | Re-building Proc. by OxnaBusygina | Inactive/prospective  Country Contact |
| 3 | Argentina |  | Maela Viirsoo | Board |
| 4 | Azerbaijan |  | Dinara Abbasova | Country Contact |
| 5 | Belarus |  | Svetlana Vastchenko | Country Contact |
| 6 | Egypt | 2012 | Mona Moatty | Country Contact |
| 7 | India |  | Mary Mohankumar | Country Contact |
| 8 | Italy |  | Maria GraziaIorio | Country Contact |
| 9 | Mexico |  | Veronica Godinez  Sanchez | Country Contact |
| 10 | Ukraine |  | Yulia Gerascenko | Country Contact |

Igazgatóság döntött arról, hogy következő évtől kezdve nem tartunk PIME ideje alatt megbeszélést, mert sokszor nehézkes az utazás az éppen esedékes helyszínre. Helyette inkább vagy London, WNA, vagy Bécs NAÜ vagy Budapest, WiN Magyarország – térítésmentes tárgyaló lehetőségeket fogjuk használni.

Ezentúl az éves WiN Global Közgyűlésen nem az „Országos beszámoló”-kat hallgatjuk meg, hanem a "Szervezet beszámoló" elnevezést használjuk, mert a kínai WiN és taiwani WiN közötti politikai nézeteltérést csak így tudjuk feloldani.

Döntöttünk arról, hogy megtartjuk továbbra is a „WiN Mentorálási” programot, akár Lányok Napja formában is.

Megállapítottuk, hogy a WiN Europe a finanszírozási problémák miatt meglehetősen nehéz helyzetbe került. Ezért újból kell gondolni, megoldást kell keresni a finanszírozásra.

A stratégiai terv aktualizálási megbeszélést május 16-án Bécsben tartja a stratégiai bizottság Irene Aergerter vezetésével.

Eva Gyane, WiN NAU beszámolt az idei WiN Global éves Közgyűlés előkészületeiről. Már működik a konferencia web oldala, ahol mielőbb regisztrálni kell. A közgyűlési részvétel ingyenes, de a kapcsolt események részvételi díjasak.

A nemzeti szervezetek éves beszámolóikat mielőbb kell feltenni a webre.

A következő Igazgatósági es Elnökségi ülés augusztus 23-án lesz.

Az előadások beadási határideje március 15.

A 2016-os Igazgatósági es Elnökségi ülés Londonban lesz. Ezzel egyidőben WiN UK szervez kommunikációs eseményt.

Idén WNA szeptemberi konferenciáján is lesz WiN poszter kiállítás, amire mindenkitől kérnek bemutatandó anyagokat.

A mindenkori PIME-on a WiN workshop rendezése a PIME-ot szervező ország WiN-es csapatának feladata lesz!

A 2016-os WiN éves konferenciának megtartását az Egyesült Arab Emirátusokban tervezik, de a végleges döntést Bécsben, augusztusban fogjuk megtudni.

A 2017-es WiN éves konferencia jogát egyhangú szavazással Kína kapta meg. A pontos helyet később tudjuk meg, mert néhány helyszínben gondolkodnak.

A 2015-ös WiN Díj jelölést a WiN Global elnöke márciusban írja ki és májusban hoz végső döntést.

A WiN Europe szükségessége kérdéses lett.

Megvitattunk a külön Elkötelezettségi Díj megalapítását fiatal WiN-esek számára és az a döntés született, hogy WiN Global biztatja az ilyen díj alapítását az országos szervezetek szintjén.

Megvitattuk az új, regionális szervezetek alapításával járó nehézségeket, pld. Afrika, Argentína, Jordánia, Nigéria, Vietnam.

Véleményt cseréltünk az állandóan változó nukleáris kommunikációs igényekről és technikákról.

**Konferencia második napja (március 02.)**

Workshop 3: A közvélemény-kutatás felhasználása a kommunikációs stratégiában

Moderátor: Nathalie Guillaume – Franciaország

A munkaülés során három ország (Franciaország, Belgium, Lengyelország) mutatta be előadásokon keresztül a közvélemény-kutatással kapcsolatos tapasztalatait. Hangsúlyozták, hogy az újságokban megjelenő hírek nem azonosak a közvéleménnyel. A belga előadásból kiderült, hogy egy 25 perces, a nukleáris technológiával kapcsolatos telefonos kérdőív kitöltése során mire fordítottak figyelmet. Többek között a válaszokat minőségileg és mennyiségileg is elemezték. A válaszadók közül figyelmen kívül hagyták azokat, akik jól ismerik a nukleáris technológiát, vagy szélsőséges véleményük volt róla. A lengyel előadás után az előadó egy, a saját gyakorlatukban előfordult megoldandó kérdést vetett fel, melyre kisebb csoportokban próbáltuk megtalálni a választ. Az alaphelyzet a következő volt: Lengyelországban 2011-ben kihirdették az első atomerőmű három lehetséges helyszínét. 2011 tavaszától félévente közvélemény-kutatást végeznek a helyi lakosok között mind a három településen. 2014 őszén arra a kérdésre, hogy a lakosság elég információval rendelkezik-e az atomenergiával kapcsolatban, az IGEN válaszok aránya 42 % csökkenést mutatott a fél évvel korábbi felméréshez képest.

A felénk intézett kérdés azt volt, hogy mi lehet az oka a jelentős csökkenésnek, és mit tegyen a beruházó a helyzet visszafordítása érdekében. Kisebb csoportokban próbáltuk megtalálni a változás mögött rejlő okokat, amelyek adódhatnak például az előző felmérés hibás elemzéséből, a lakosság összetételének változásából, stb. A beruházónak szóló tanácsok között szerepelt a felmérés újabb elvégzése, az előző felmérés elemzésének újbóli elvégzése, vagy a lakosság véleményének megismerése a lehetséges okokról.

Workshop 4: Húzzuk le a leplet a nukleáris ipar körül keringő mítoszokról.

A workshop szervezője: ENS, Young Generation szekció

A workshop moderátora: Eileen Radde, az ENS Young Generation titkára, Jeremy Gordon, WNA

A wokshop bevezetőjében Jeremy Gordon arra bíztatta a workshop résztvevőit, hogy közös munkával állítsuk össze a nukleáris ipar körül keringő mítoszokat. Mivel ezekből különösen sok van, hosszú listát sikerült összeállítani: a sugárzás ártalmas az emberek egészségére, különösen a nőkre, a „békés” atom bármikor atombombává tud változni, a sugárzással kezelt élelmiszerek nem egészségesek, a feketepiac tele van radioaktív anyaggal, a sugárzás impotenciát okoz a férfiaknál stb.

A lista elkészítését követően a részvevőket három csoportra osztották, minden csoport kapott három tévhitet, amelyekre ki kellett dolgozni a tévhitet romboló érveket, hiteles információt tartalmazó meggyőző állításokat. Ez a workshop különösen hasznos volt a WiN tagok számára, mert gyakran épp ezekre a kérdésekre kell választ adnunk, amikor előadásokat tartunk az iskolákban, nyugdíjas klubokban. Mit érdemes válaszolni, melyik információ hiteles és a jó talajra kerül? Például mit mondjunk arra a tévhitre, hogy a sugárzás különösen ártalmas a nőkre, mint potenciális anyákra? Volt egy javasolt érv, hogy a nő védve van a törvény által, mert amint ismert lesz, hogy a nő állapotos, nem foglalkoztatható az ellenőrzött zónában. Erre azt mondták a professzionális kommunikációs kollégák, hogy ez nem szerencsés érvelés, mert a laikus ember úgy vélekedik, ha még a törvény is védi a nőket, akkor valóban létezik a veszély, különben miért lenne rá törvényhozás? A munkaidő és egyéb sugárveszélyes munkakörben alkalmazottak számára járó kedvezményeket sem praktikus említeni, mert ugyanaz a reakció, ha kedvezmény biztosítva van, akkor kell, hogy legyen valós veszély is. Akkor mi a helyes érvelés? Célravezetőbb megoldás megemlíteni a statisztikákat, hogy az atomerőművek környéken nem alacsonyabb a gyerekszületések száma, mint a nem atomerőműves területeken, az atomerőmű környéken születési rendellenességgel született gyerekek aránya nem tér el az átlagtól. Másik tanulság, hogy mindig igazat kell mondani, sose szabad „szépíteni” a dolgot. Egy kis példa: egyik csapat nagyon frappánsan oldotta meg a „piac tele van radioaktív anyaggal” című mítoszra az érvelési feladatot. A válaszuk az volt, hogy igen, ez sajnos igaz, de Kalasnyikov géppisztolyt is lehet kapni a fekete piacon, ezzel sokkal egyszerűbb megölni az embereket.

Plenáris előadások:

Két előadás hangzott el a nem nukleáris szakmai terület kommunikációs tapasztalatairól.

Az első előadás az európai szerv-transzplantáció kommunikációs nehézségeiről és eredményeiről szólt. A holland előadó (Juliette van der Laan) két éve pártolt át a szervezethez, korábban tíz évig a nukleáris szektor kommunikációjával foglalkozott. Végül az Európai Űrügynökség képviselője számolt be a Rosetta misszió technikai és kommunikációs részleteiről.

A Kommunikációs kiválóság díj átadása

A konferencia záró akkordja volt a kommunikációs pályázat eredményének kihirdetése. Ekkor adták át a díjat is, melyet a résztvevők szavazata alapján rendhagyó módon a házigazda ország képviselője, a mohi atomerőmű nyert.

A rendezvényt Jean-Pol Poncelet úr, az Európai Nukleáris Táraság főtitkára zárta.

Március 03.: szakmai kirándulások.

A szakmai kirándulásra két választási lehetőség adódott: Bohunicei és Mochovcei atomerőművek látogatása. A bohunicei atomerőművet Varga József TLK munkatárs látogatta, a tapasztalatokat leírja az úti jelentésében.

A WIN tagok a Mohi erőművet látogatták meg.

A Mohi atomerőmű ([szlovákul:](http://hu.wikipedia.org/wiki/Szlov%C3%A1k_nyelv) Jadrová elektráreň Mochovce), a valamikori [Mohi](http://hu.wikipedia.org/wiki/Mohi) település határában álló erőmű [Nyitra](http://hu.wikipedia.org/wiki/Nyitra_(telep%C3%BCl%C3%A9s)) és [Léva](http://hu.wikipedia.org/wiki/L%C3%A9va) között, [Kálna](http://hu.wikipedia.org/wiki/K%C3%A1lna_(Szlov%C3%A1kia)) mellett található. A [bohunicei atomerőmű](http://hu.wikipedia.org/wiki/Bohunicei_atomer%C5%91m%C5%B1) mellett ez [Szlovákia](http://hu.wikipedia.org/wiki/Szlov%C3%A1kia) másik [atomerőműve](http://hu.wikipedia.org/wiki/Atomer%C5%91m%C5%B1), együtt [Szlovákia](http://hu.wikipedia.org/wiki/Szlov%C3%A1kia) elektromos energiaellátásának 55%-t teszik ki, ami [európai](http://hu.wikipedia.org/wiki/Eur%C3%B3pa) viszonylatban [Franciaország](http://hu.wikipedia.org/wiki/Franciaorsz%C3%A1g) 85%-a után a második,.

Az erőmű 4, egyenként 440 MW teljesítményű blokkból áll ([VVER](http://hu.wikipedia.org/wiki/VVER) 440) V213 típusú [reaktorokkal](http://hu.wikipedia.org/wiki/Atomreaktor). Építésüket [1982](http://hu.wikipedia.org/wiki/1982)-ben kezdték meg, de [1991](http://hu.wikipedia.org/wiki/1991)-ben pénzügyi okok miatt leállították. [1995](http://hu.wikipedia.org/wiki/1995)-ben folytatódott az építkezés. Az első blokkot [1998](http://hu.wikipedia.org/wiki/1998)-ban indították be, a másodikat [2000](http://hu.wikipedia.org/wiki/2000) folyamán, míg a másik két, [1986](http://hu.wikipedia.org/wiki/1986)-ban elkezdett, de [1992](http://hu.wikipedia.org/wiki/1992) óta felfüggesztett 3-as, 4-es blokkon [2008](http://hu.wikipedia.org/wiki/2008)-tól folytatták az építkezést. Tervezett átadásuk 2013-ban a szlovák legfelsőbb bíróság kedvezőtlen döntése miatt meghiúsult. A működő 1-2-es tervezett élettartama [2028](http://hu.wikipedia.org/wiki/2028)-ban, illetve [2030](http://hu.wikipedia.org/wiki/2030)-ban jár le, hacsak a paksihoz hasonló élettartam-növelő eljárásokat nem alkalmazzák.

Az erőmű látogatása elején ellátogattuk a Mohi atomerőmű látogató központjába, ahol megtekinthettük a kommunikációs kiválóság díjat nyert Energoland nevű Látogató központban létrehozott interaktív kiállítását. A kiállítás szakmai értékelését a TLK-s kollégánkra bízzuk, látogatókként mondhatjuk, hogy a Látogató központjuk nagyon korszerű, érdekes, szórakoztató, játszva tanulni elvre épülő, számos interaktív foglalkozással tarkított.

Azt követően lehetőség nyílott buszos kirándulásra az épülő blokkok területére. Szakmai program zárásaként meglátogattuk az erőmű szimulátorát.